Top Best Niobrara NE Tv Antenna Repair Companies | Angie's List
Find Top-Rated Niobrara Tv Antenna Repair Companies
Angie's List : Local Reviews : Tv Antenna Repair Companies : NE : Niobrara : Niobrara Tv Antenna Repair Companies
Tv Antenna Repair Companies in Niobrara KYK: Nou is dit mooiste dr. Rolene | Netwerk24
Deur Elsje Du Toit 07 Desember 2017 13:36
Eers Mej. Wêreld, nou mediese dokter.
Rolene Strauss was Donderdag een van sowat 107 studente wat hul mediese graad aan die Universiteit van die Vrystaat (UV) ontvang het.
Dr. Imtiaz Sooliman, direkteur van Gift of the Givers, was die gasspreker op die geleentheid.
Met ’n goudkleurige uitrusting en ’n groot glimlag op haar gesig het Rolene trots op die verhoog gestap en haar graad gekry.
Haar ouers, Hennie en Theresa, haar man, D’Niel, en hul seun van amper een jaar, het ook die seremonie bygewoon.
Met die lees van haar naam, het prof. Gert van Zyl, dekaan van die fakulteit gesondheidswetenskappe, gesê: “As jy gewonder het, ja, jy is korrek. Die voormalige Mej. Wêreld.”
Rolene het die eer gehad om die Gelofte van die Graduandi in Geneeskunde in Afrikaans voor te lees waarin die nuwe dokters onder meer belowe om hul beroep pligsgetrou en met waardigheid te handhaaf.
Rolene wou nie ná die seremonie met die media praat nie, maar het belowe om later ’n mediaverklaring uit te stuur oor dié groot gebeurtenis in haar lewe.
Voor sy boodskap, het Sooliman hulde aan Pierre en Yolandé Korkie gebring.
“Op 6 Desember was dit drie jaar gelede wat Pierre dood is,” sê hy.
“Yolandé is ’n baie getroue vriend en ook deel van die UV. Sy het, ná wat met haar en Pierre gebeur het, niks haat of negatiewe emosies teenoor enigiemand gehad nie.
“Sy wys die waardes waarvolgens almal moet lewe.”
Hy het ook in sy boodskap aan die graduandi gesê dat, hoewel hulle nou gekwalifiseerde dokters is, hulle nog nie te slim is nie.
“Jy sit nou hier en dink: ‘Ek het dit! Ek het dit gemaak.’ Maar ek sê vir jou: Jy het dit nog nie gemaak nie. Die rede hoekom jy hier sit, is alles net deur die genade van ons almagtige God.”
Hy het die graduandi gemaan om altyd met respek, liefde en vriendelikheid op te tree.
“Wees die beste in wat jy doen vir die res van jou lewe.
Rolene Strauss gooi haar akademiese hoed in die lug nadat sy graad gevang het. Foto: Mlungisi Louw
Rolene Strauss glimlag breed nadat sy haar graad gekry het. Foto: Mlungisi Louw
Rolene Strauss Foto: Mlungisi Louw
Rolene Strauss staan vir foto’s ná haar gradeplegtigheid.Foto: Mlungisi Louw
Rolene Strauss toe sy die Gelofte van die Graduandi in Geneeskunde aan die nuwe dokters voorlees.Foto: Mlungisi Louw
Rolene Strauss net nadat sy haar band en sertifikaat op die verhoog ontvang het. Foto: Mlungisi Louw
Rolene Strauss stap met ’n groot glimlag van die verhoog af. Foto: Mlungisi Louw
Rolene Strauss ontvang haar band tydens haar gradeplegtigheid. Foto: Mlungisi Louw
Rolene Strauss voor die gradeplegtigheid begin. Foto: Mlungisi Louw
Rolene Strauss ná die tyd saam met haar ouers en man. Van links is Hennie Strauss, haar pa, Rolene, D’Niel, haar man, en haar ma, Theresa. Foto: Mlungisi Louw
Dr. Imtiaz Sooliman, direkteur van Gift of the Givers, spreek die studente toe. Foto: Mlungisi Louw
Dr. Imtiaz Sooliman, direkteur van Gift of the Givers. Foto: Mlungisi Louw
Meer oor: Bloemfontein | Mej Wêreld | Gradeplegtigheid | Rolene Strauss